«30 տարի անց…»՝ այսպես էր այսօր կայացած իր մենահամերգը խորագրել Կոնստանտին Սարաջյանի անվան երաժշտական դպրոցի բազմամյա դաշնակահարուհի եւ դաշնամուրի ուսուցչուհի Տամարա Պողոսովան: «Երեսուն տարի առաջ այս բեմում կայացավ իմ առաջին մենահամերգը, երեսուն տարի առաջ ես կորցրի իմ թանկագին մայրիկին՝ Ժուանիտա Բոգդանովնային, ում նվիրված է այս համերգը: Նա դաշնամուրի իմ առաջին ուսուցիչն էր, եւ նրա շնորհիվ է նաեւ, որ ես այսօր այս բեմում եմ»,- ասաց Տ. Պողոսովան իր հանդիսատեսներին, որոնք ոչ միայն նրա բազմաթիվ ընկերներն էին, այլեւ մի քանի սերունդների աշակերտները, ովքեր Տամարա Պողոսովայի շնորհիվ հաղորդակից են դարձել երաժշտությանը, արվեստի գեղեցկությանը: